AlexejDobrolubov/national_council_slovak_2010 huggingface dataset:
7.schôdza NR SR - 7.deň - A. dopoludnia
Dátum: 2010-10-21
Poslanec: Matovič, Igor (SaS)
Druh vystúpenia: Vystúpenie v rozprave

Pán Fico, už dvaja predrečníci povedali, že ste nepostavili diaľnicu do Košíc. Ja vám to pripomeniem tiež. Naozaj nemali by sme tu žiaden problém. O ničom by sme sa tu nemuseli baviť, ak vy by ste splnili svojej jeden jediný sľub. Dali ste ho verejne všetkým ľuďom v tejto republike, že do roku 2010 postavíte diaľnicu. Nepostavili ste ju a stačilo naozaj chlapsky splniť jeden chlapský sľub. Vy ste však napriek tomu, že ste v rozpočte za štyri roky mali k dispozícii 775 mld. korún viacej ako predošlá vláda, vami sľúbenú diaľnicu do Košíc nepostavili. Ešte raz hovorím, nesplnili ste svoj verejný sľub. Vy ste radšej ako postaviť diaľnicu horko-ťažko vyzbierané dane rozflákali a porozdávali kamarátom. Dávno sme mohli mať diaľnice do Košíc aj s pozlátenými zvodidlami. Ale, aby som povedal úplne celú pravdu alebo tak, ako to cítim, problémom obrovského predraženia výstavby diaľnic na Slovensku nie je ani tak zlé geologické podložie, ale veľmi zlý morálny charakter politikov, ktorí sa okolo výstavby diaľnic motali. A to nehovorím, len o posledných štyroch rokoch.
7.schôdza NR SR - 6.deň - A. dopoludnia
Dátum: 2010-10-20
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec, som veľmi rád jednej vašej vete z príspevku. A by som si ju dovolil zopakovať: "Snívam po maďarsky, ale nesnívam o Maďarsku." Priznám sa, tá veta ma dostala. A myslím si, že vyjadrili ste postoj väčšiny občanov Slovenskej republiky maďarskej národnosti. Na druhej strane musím za seba priznať, že zachovanie sankcií v tomto zákone považujem za správne, lebo ak by tam neboli, považoval by som to za rovnakú absurdnosť, ako keď by sme vojakov vyzbrojili zbraňami a nedali by sme im náboje.
7.schôdza NR SR - 5.deň - B. popoludní
Dátum: 2010-10-19
Poslanec: Matovič, Igor (SaS)
Druh vystúpenia: Vystúpenie s faktickou poznámkou

20. Pán poslanec Madej, ja len iba naozaj k jednej vete, čo ste spomenuli, že najhoršie povedomie o súdnictve robia koaliční politici. Neviem, pán poslanec Madej, či to nemáte trošičku alebo tak málinko pomýlené, neboli to náhodou poslanci SMER-u, ktorí umožnili politikovi Harabinovi si súdnictvo sprivatizovať a sadnúť si na post najspravodlivejšieho zo spravodlivých? Týmto krokom to boli práve politici SMER-u, ktorí hodnovernosť slovenského súdnictva postavili na roveň súdnictva členov Sadikiho drogového gangu.
7.schôdza NR SR - 5.deň - B. popoludní
Dátum: 2010-10-19
Poslanec: Matovič, Igor (SaS)
Druh vystúpenia: Vystúpenie s faktickou poznámkou

4. Vždy sa ma tak nejako osobne dotkne, ak niekto, kto nemá právo hovoriť o niečom, o tom hovorí, tak ako sa ma pred pár dňami dotklo, keď tu nejaký komunista citoval niečo z diela Jána Pavla II., takisto sa ma dnes dotklo, ak vy, pani poslankyňa, ste tu hovorili niečo o tom, že, alebo ste sa tak nepriamo stavala do role kulaka, alebo ste išli vytvárať zo seba, vlastne, možno z nádejných budúcich sudcov, ktorí sú vám blízki, ľudí, ktorí boli nejakým štýlom ukrivdení a prirovnávali ste ich k tým kulakom. Práve navrhovaná právna úprava chce umožniť práve týmto ľuďom, ktorí boli možno doteraz v takejto pozícii kulakov alebo detí z takýchto rodín, aby mohli kandidovať za sudcov a chce zabrániť, alebo chce zrušiť doterajšie praktiky, kedy hlavnou kvalifikáciou bola tá správna červená knižka, resp. priateľstvo s pánom Harabinom.
7.schôdza NR SR - 5.deň - A. dopoludnia
Dátum: 2010-10-19
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Harabin mi pripadal minimálne smiešny tým, že odsudzoval ministerku spravodlivosti z toho, že verejne pomenovala najväčší problém, ktorý v súdnictve vládne, a to je korupcia. Mal som tak isto veľmi zvláštny pocit, keď som, vlastne, vedľa toho pána, čo tam mal ten plamenný prejav, videl sedieť človeka, ktorého považujem za príklad zneužívania politickej moci v súdnictve, pani bývalú sudkyňu Dubovcovú. Tak isto mám veľmi zvláštny pocit z celého prejavu, keď človek, ktorý aj v tejto sále bol verejne prichytený pri verejnom klamstve ide kázať niekomu o morálke.
7.schôdza NR SR - 3.deň - B. popoludní
Dátum: 2010-10-14
Poslanec: Matovič, Igor (SaS)
Druh vystúpenia: Vystúpenie s faktickou poznámkou

134. Ja som chcel iba maličkosť, že to, čo ste na konci hovorili, že, ak by sa určila vlastne centrálne nejako cena toho psychologického posudku, že by sme tým zabránili korupcii, myslím si, že vlastne tým by sme tej samotnej korupcii nezabránili. Naďalej by sa vyhotovenie posudku pozitívneho mohlo, pozitívny posudok naďalej by si ho mohol niekto kúpiť za 300 alebo 500 nejakých eur, ktoré ste spomínali. Čiže, iba samotné určenie centrálnej nejakej ceny posudku nám nezabráni korupcii pri vydávaní psychologických posudkov. Nič viac.
7.schôdza NR SR - 3.deň - A. dopoludnia
Dátum: 2010-10-14
Poslanec: Matovič, Igor (SaS)
Druh vystúpenia: Vystúpenie v rozprave

74. Pani Tomanová, ja som chcel k viacerým veciam reagovať, ale budem reagovať iba k tým 37 eurám vašej odmeny, ktorú ste si sama so sebou v podstate spísala na základe príkaznej zmluvy. Tu nikto nenapadá, že odborník si môže od ministerstva vyúčtovať 37 eur, 40 eur, aj 100 eur na hodinu. To je úplne normálne. To je úplne v pohode. Ale ešte raz hovorím: odborník, a v žiadnom prípade nie vy, za diskusie so svojou kamarátkou pri kávičke, ktoré ste si vyúčtovali, hovorím k téme, ktoré ste si vyúčtovali, a pokiaľ viem, tak je tam aj faktúra, kde ste si vyúčtovali, že v nedeľu od rána od 7.00 do 11.00 ste sa bavili so svojou kamarátkou a bez hanby ste si vyúčtovali za ten dialóg po 37 eur na hodinu. Jedna aj druhá. (Ruch v pléne.) Buďte, prosím vás, ticho, hovorím k téme, hovorím k tomu, čo pani Tomanová tu spomínala. Hovorím k téme. (Reakcia z pléna.) Pani, zlatá... (Prerušenie vystúpenia predsedajúcim.)
7.schôdza NR SR - 2.deň - B. popoludní
Dátum: 2010-10-13
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Kaník, vyjadrili ste názor, že považujete zásluhovosť v dôchodkoch za správnu. A ja osobne si myslím, že správny alebo spravodlivý dôchodkový systém by bol taký, ktorý by stál na takých dvoch nohách, a to na 1. pilieri, ktorý by bol čisto solidárny, a na 2. pilieri, ktorý by bol zásluhový. Takúto zmenu vo valorizácii dôchodkov považujem v podstate za také v podstate približovanie sa k solidárnosti 1. piliera. Takže z môjho pohľadu ja túto zmenu vo valorizácii, všetkým rovnakú sumu, vítam. Zároveň som veľmi rád, že vlastne je to návrh, ktorý sme mali my v programe hnutia Obyčajní ľudia a ktorý nám vlastne koalícia odmietla zaradiť do vládneho programu.
7.schôdza NR SR-1.deň - B. popoludní
Dátum: 2010-10-12
Poslanec: Matovič, Igor (SaS)
Druh vystúpenia: Vystúpenie s faktickou poznámkou

58. Pán poslanec Paška, ja by som vám len chcel pripomenúť možno dva tendríky alebo dve kauzičky, vaše, z tej možno tisícky, možno z dvoch, ktoré ste spáchali, a to je napríklad mýtny tender, kde ste svojmu kamarátovi dohodili kšeft alebo svojim kamarátom dohodili kšeft, na ktorom Slovenská republika stratila približne 7 mld. korún. Potom napríklad ďalší kšeftík, kde ste svojmu kamarátovi a podľa všetkého alebo údajne sponzorovi SMER-u dohodili opravu Hradu, ktorý je tu blízko, kde sme stratili ďalšie možno 3 mld. korún. Ak iba tieto dva kšeftíky ste nezrealizovali, tak dnes sme tu mohli sedieť a nemuseli sme zdvíhať o 1 % DPH, ale presne o 1 % sme DPH mohli znižovať. Čiže, prosím vás, pozrite sa do zrkadla a buďte radšej ticho, ako takého hlúposti rozprávať. Zároveň chcel by som možno k tomu, že teda naozaj som mal pocit, ako kebyže tu máte prednášku o tom, že čo je sociálna demokracia. Vy si ale asi fakt mýlite pojmy, lebo to, čo vy ste tu predvádzali, nebola sociálna demokracia, to bola sociálna kleptokracia. A v tejto súvislosti vás poprosím, aby ste naozaj dali si aj u vás niekde na klube alebo niekde návrh na zmenu vašeho názvu SMER - sociálna kleptokracia.
5. schôdza NR SR-4. deň-piatok- A dopoludnia
Dátum: 2010-09-10
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Viem, že som spôsobil to, že tu dnes musíte byť znova, hoci ste už mohli byť doma, ale chcem sa vyjadriť k tomu môjmu včerajšiemu ospravedlneniu. Ospravedlnil som sa preto a napriek tomu, že mám v čerstvej pamäti 10. február tohto roku, kedy poslanec Jarjabek za SMER poslancovi Janišovi za SDKÚ vynadal, podľa mňa, desať razy horšie a povedal to do mikrofónu, vtedy poslanci SMER-u sa rehotali, ako keby našli nejaké drevené želiezko, čapkali mu a fandili mu. Včera, keď ja som povedal, podľa mňa, adekvátnu reakciu na obvinenie z pašeráctva a zlodejstva od pána Kaliňáka, tak tí istí poslanci za SMER odrazu bučali ako teliatka a pískali a tvárili sa, že odrazu to je niečo strašné. Jednoducho moralizujú a sú to obyčajní farizeji a pokrytci.
5. schôdza NR SR-3. deň-štvrtok- B popoludní
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Neviem, asi pravdepodobne by som teraz mal povedať všetkým poslancom Smeru, nech sa nadýchnu, ale, tak dobre, tak to poviem. Teda podľa mňa Fico patrí do basy, ak sa ukáže, že hlas podobný Ficovi je Ficov. A práve preto budem s radosťou hlasovať za zrušenie imunity, lebo si nemyslím, že by bolo správne, ak by sa ukázalo, že hlas podobný Ficovi je Ficov, aby tento parlament zbavoval toho človeka imunity a ten človek by sa potom mohol vyhlásiť doživotne za martýra, ktorému niekto ubližuje. Nie, myslím si, že v takej situácii, ak hlas podobný Ficovi bude Ficov, ten človek by mal automaticky do minúty sedieť tam, kde patrí.
5. schôdza NR SR-3. deň-štvrtok- B popoludní
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán predseda, ďakujem, že si nastavil zrkadlo poslancom Smeru. Naozaj toto hlasovanie, ktoré čochvíľa príde, ukáže, ako naozaj im ide o to, aby boli rovní si so svojimi voličmi, alebo teda že či chcú stáť oni na tom piedestáli a že tí ľudia budú tam tí malinkí, ktorí budú niekde chodiť a budú mať jediné právo raz za štyri roky prísť oblbnutí k voľbám a hlasovať za správny smer.
5. schôdza NR SR-3. deň-štvrtok- B popoludní
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec, neviem, na čo sa tu stále hráte. A také, mi to pripadá úplne detinské, že teda pán predseda Fico vám vymyslel nejakú výhovorku, že teda budete sa baviť o zrušení imunity až po referende. Nedokážete si vymyslieť niečo iné. Stále dokolečka to opakujete. Vy ako si myslíte, že ľudia v referende budú hlasovať za zachovanie poslaneckej imunity? Alebo ten názor, keďže ste urobili všetko preto, aby na referendum neprišlo dosť ľudí, ten názor väčšinový, ktorí ľudia vyjadria v referende, vy nebudete považovať za smerodajný? Nebudete ho považovať za vox populi? Prečo sa tu tvárite, že teda nech je to až po referende? Tí ľudia v referende jednoznačne chcú vám zrušiť imunitu, tak im to uľahčite a zrušte ju teraz. pomôžte nám ostatným vám ju zrušiť a nebuďte zbabelci a neskrývajte sa tu za primitívne, trápne, detinské výhovorky.
5. schôdza NR SR-3. deň-štvrtok- B popoludní
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Glváč, ja takisto sa pripájam k predrečníkovi môjmu. Ďakujem vám za vašu úprimnosť, nečakal som, priznám sa, že takto verejne v podstate usvedčíte vášho predsedu z klamstva. Ten totiž už niekoľko mesiacov zavádza celú slovenskú verejnosť, že v podstate on a Smer nemá problém so zrušením poslaneckej imunity. Z vášho vystúpenia jednoznačne vyplynulo, že vy osobne, a myslím si teda, tým pádom je to aj názor ostatných poslancov Smeru, ste jednoznačne proti zrušeniu poslaneckej imunity. A tým pádom celé to divadlo vášho predsedu Fica o tom, že bude hlasovať za, keď to bude po referende, o tom, že bude hlasovať za zrušenie poslaneckej imunity, keď to bude oddelené od imunity sudcov ap., je naozaj jedno veľké trápne divadlo. A naozaj ďakujem vám za úprimnosť, že ste úprimne dokázali vyjadriť to, čo si myslíte. A naozaj som to nečakal.
5. schôdza NR SR-3. deň-štvrtok- A dopoludnia
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Počiatek, pôžička Grécku a euroval nebolo to isté. Pôžička Grécku, vlastne tam sme nemali inú možnosť, buď ju schváliť, alebo neschváliť. Eurovalom iba vytvárame podmienky, aby do budúcna sa podobné pôžičky mohli poskytnúť krajinám, ktoré sa dostanú do nejakých problémov, a my naďalej budeme mať možnosť sa rozhodnúť, či tu pôžičku poskytneme alebo nie. Takže myslím si, že vaše zavádzanie tým, že euroval a Grécko je to isté, tak nie je namieste, dupľom od exministra financií.
5. schôdza NR SR-3. deň-štvrtok- A dopoludnia
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Ondruš, povedali ste, že veď nič nás nestojí, ak necháme nejaký nevyužívaný nástroj v zákone. Myslím si, že to je dosť zásadný omyl. Pravdepodobne nemáte šajnu o tom, že tisíce zamestnancov úradov práce o akomkoľvek slovíčku v zákone musia byť vyškolené, musia ho poznať, musia vedieť, ako ten nástroj ľuďom ponúknuť. Vlastne stojí nás to obrovské peniaze. A vy hovoríte, že nič nás to nestojí. Ale ďakujem vám v podstate, že na základe tohto som pochopil celú mediálnu politiku Smeru: "Nasľubovať ľuďom modré z neba, veď nič nás to nestojí. To, že tým ľuďom už to nakoniec nedáme, to už nie je podstatné." Jeden príklad za všetky, diaľnica do Košíc do roku 2010, hurá, ľudia sa tešili, že veď nič nás to nestojí. To, že už potom ten sľub nesplníme, to nie je podstatné?
5. schôdza NR SR-3. deň-štvrtok- A dopoludnia
Dátum: 2010-09-09
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Muňko, ja by som najprv chcel oceniť takú vašu, by som povedal úprimnosť, možno prostorekosť, keď ste povedali, že v Sociálnej poisťovni sú diery, ktoré my sme dali. Veľmi sa mi táto veta páčila, keď som ju teda správne pochopil. Zároveň oceňujem to, že ste teda hovorili, že poďme spoločne hľadať cesty, ako tieto možno diery zaplátať alebo tú situáciu v Sociálnej poisťovni vyriešiť. Toto beriem. Trošku taká asi neúprimnosť, si myslím, bolo to, keď ste hovorili o tom, ako o niečom novom, že na Slovensku je 50 000 pracujúcich dôchodcov v štátnej správe a ako túto situáciu treba riešiť, ako je to nespravodlivé. Dobré ráno. Myslím si, že dnes ste si prečítali správy, že teda od nového roku dôchodcovia v štátnej správe pracovať nebudú. A teraz odrazu vy sa tvárite, ako kebyže je to na základe možno vášho návrhu. Nie. Táto koalícia nabrala odvahu povedať dôchodcom v štátnej správe, že si budú musieť vybrať, či budú mať dôchodok alebo budú pracovať, a vy štyri roky ste na to odvahu nenabrali.
6. schôdza NR SR-1. deň-streda- B popoludní
Dátum: 2010-09-08
Poslanec: Matovič, Igor (SaS)
Druh vystúpenia: Vystúpenie s faktickou poznámkou

113. Pán poslanec, ja som chcel, možno cítil som nejakú potrebu, možno jednou vetou nejako hodnotiť ten váš prejav, ale dá sa povedať, že vy ste si to zhodnotili sám. Doslova po polhodinke asi vášho prejavu, ktorý som nejako moc nechápal, tak ste povedali doslova to, čo teraz poviem, "ak dovolíte, tak vám teraz prečítam aj racionálne dôvody", že tým ste povedali všetko o tom svojom prejave, čo ste hovorili.
6. schôdza NR SR-1. deň-streda- B popoludní
Dátum: 2010-09-08
Poslanec: Matovič, Igor (SaS)
Druh vystúpenia: Vystúpenie s faktickou poznámkou

95. Pani poslankyňa Belousovová, spomínali ste vo vašom prejave vraždy nenarodených detí. Ja sa preto potom chcem opýtať, či ste aspoň jeden jedinýkrát v tomto parlamente vy osobne a strana SNS navrhla alebo podporila nejaký zákaz vraždenia nenarodených detí. Viem, že ste to neurobili. A myslím si, že je to čisto iba preto, lebo ste obyčajní farizeji a pokrytci. Hovorili ste potom, že referendum je v podstate pokračovanie kampane SaS. Bol by som potom veľmi rád, aby aj SNS pokračovala v predvolebnej kampani, kde ste sľúbili obetiam povodní, že im všetci poslanci za SNS darujete svoj prvý poslanecký plat. Dnes sme dostali na účet už svoj druhý plat a ja som stále v médiách nepostrehol, že by poslanci za SNS svoje platy obetiam povodní darovali. Chcem vám tiež nažalovať niečo také trošku osobné, že ako ste začínali vystupovať, tak jeden váš opozičný kolega mi tak do uška pošepol, doslova citujem, "Anču počúvať nebudem" a odišiel. Chcem vás preto poprosiť, aby ste sa správala demokraticky a v tej svojej opozícii to trošku tiež demokraticky prefackala. Za seba vám môžem sľúbiť v súvislosti s tým, čo sa stalo, že už o vás budem písať len ako o dáme, ale na druhej strane - zase aby ste si nenamýšľala - na základe vášho správania a vyjadrovania ste pre mňa takou dámou ako váš kolega Slota abstinentom. (Potlesk.)
6. schôdza NR SR-1. deň-streda- B popoludní
Dátum: 2010-09-08
Poslanec: Matovič, Igor (SaS)
Druh vystúpenia: Vystúpenie s faktickou poznámkou

79. Pán poslanec, hovorili ste, alebo teda spomínali ste doslova, že je to naozaj nízka motivácia odstraňovať vlastné prešľapy alebo prekrývať vlastné prešľapy odstraňovaním sochy Svätopluka. Naozaj mi to pripadá, že aj celé toto odvolávanie predsedu parlamentu, aj debata o Svätoplukovi je práve vaša nízka motivácia prekrývať vaše vlastné prešľapy, aby sa o nich nehovorilo. Aby sme nehovorili o tom, ako ste rozkradli Slovensko, ako ste ho zadlžili. A naozaj celá táto schôdza je jedno veľké prekrývanie vašich prešľapov. A za seba môžem povedať, že tisíckrát radšej budem podporovať nejakého prostorekého Sulíka (smiech v sále) ako nejakého sociálne cítiaceho zlodeja a klamára. (Potlesk.)
6. schôdza NR SR-1. deň-streda- B popoludní
Dátum: 2010-09-08
Poslanec: Matovič, Igor (SaS)
Druh vystúpenia: Vystúpenie s faktickou poznámkou

49. Pán poslanec, zdieľam vaše pocity takisto. Ako nový poslanec som si myslel, že v parlamente sa v prvom rade rieši alebo mali by sa riešiť dôležité veci a namiesto toho tu SMER vykrikuje o premrhaných siedmich miliónoch eur, ale ani raz som nepostrehol, že by tu hovorili o nejakých pätnástich miliardách eur, čo je, keď dobre rátam tuším iba dvetisíckrát viac, ktoré oni preflákali, o čo zvýšili zadlženie Slovenska, ktoré budú musieť splácať naše deti. O tomto nehovoria. Ako slúži im to ako krásna zámienka na to, aby zakryli svoje šafárenie, rozkrádačky, ktoré tu štyri roky robili, a vykrikujú tu a vyčítajú niekomu alebo ľuďom, že vlastne na najvyšší prejav svojej vôle, ktorú môžu prejaviť v referende, ľudia minú 7 miliónov eur. Oni nás zadlžili o 15-tisíc miliónov eur a o tom nehovoria ani slovo.
6. schôdza NR SR-1. deň-streda- B popoludní
Dátum: 2010-09-08
Poslanec: Matovič, Igor (SaS)
Druh vystúpenia: Vystúpenie s faktickou poznámkou

29. Pán predseda Národnej rady, ja by som vás chcel iba poprosiť, aby sme si veci ujasnili, lebo tu nám niekto tu vyčítal, koaličným poslancom, že sa nejako neslušne vyjadrujú, myslím, že sám ste postrehol to, že jeden poslanec zo strany SMER vás nazval pri vašom prejave blbcom, aby ste povedali, kto to bol, nech sa tu teda nehrajú na niečo, čo nie sú. A takisto by som vás chcel poprosiť, aby ste sa opýtali pána Fica na to, čo myslel tým, keď povedal, že toto musí pán prezident vyhlásiť, keď sa vráti. Či takisto to slovíčko "musí" nemyslel trošku inak v kontexte nato, keď vám teda vyčítajú slovíčko "ovplyvniť".
5. schôdza NR SR-1. deň-utorok B popoludní
Dátum: 2010-09-07
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Číž, povedali ste, že tým, že poviem, že pána predsedu Najvyššieho súdu považujem za karikatúru spravodlivosti, spochybňujem v podstate nezávislosť súdnictva. Ja si myslím, že práve pán Harabin je toho dôsledkom, že ľudia spochybňujú tú nezávislosť súdnictva. Ďalej sa snažím navodiť dojem, akoby som označil za karikatúru spravodlivosti sudcov Ústavného súdu alebo členov Súdnej rady. Ja som vyslovene a konkrétne menoval predsedu Najvyššieho súdu. Bohužiaľ, predsedu Najvyššieho súdu pána Harabina, že jeho považujem za karikatúru spravodlivosti. Ďalej ste sa snažili navodiť dojem, že my, koalícia, sme neumožnili vystúpiť práve tomuto spomínanému pánovi, ale zároveň vy a vaša členka vašej opozície pani Zmajkovičová, napriek tomu, že tu bola, nehlasovala za vystúpenie pána Harabina. Tak sa pýtam ako, o čo vám ide?
5. schôdza NR SR-1. deň-utorok B popoludní
Dátum: 2010-09-07
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Madej, ja by som vám chcel vysvetliť iba moje vlastné pohnútky prečo som nehlasoval za vystúpenie pána Harabina v tejto sále. To sú v podstate pohnútky jednoduché. Absolútna väčšina ľudí na Slovensku nedôveruje súdnictvu. Myslím si, že obrovský podiel na tomto stave má práve osoba pána Harabina na čele, v podstate, spravodlivosti na Slovensku. Myslím si, že je našou alebo slovenskou verejnou hanbou, že človek, ktorý evidentne udržiaval veľmi dobré osobné kontakty s medzinárodne hľadaným drogovým zločincom stojí na čele... jakéhoto súdu... Najvyššieho súdu... A osobne, nech sa pán Harabin hnevá, alebo nehnevá, na základe všetkých jeho vyjadrení, prístupu, vyjadrení voči poslancovi, ktorého posielal do basy na základe práve tých spomenutých kontaktov s Adikim. Ja pána Harabina považujem za karikatúru spravodlivosti, a preto, myslím si, že nebudem hlasovať za vystúpenie karikatúry v tejto sále. (Potlesk.)
4. schôdza NR SR - 2. deň - streda - A. dopoludnia
Dátum: 2010-08-11
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Faič, hovorili ste, že teda čudujete sa, že prečo sa znovu obnovuje ministerstvo, ktoré vy ste mali v úmysle zrušiť. A hovorili ste argument, že teda Švajčiarsko má sedem ministerstiev, a prečo teda Slovensko sa nevydáva touto cestou. Myslím si, že vy ste mali v rukách zo Slovenska postupne robiť Švajčiarsko, rozhodli ste sa zo svojich peňaženiek robiť Švajčiarsko, a preto sa tomu, prosím vás, nečudujte. Naozaj snaha zrušiť ministerstvo životného prostredia tesne pred voľbami považujem, je jednoznačne čisto iba populistický krok z vašej strany.
4. schôdza NR SR - 2. deň - streda - A. dopoludnia
Dátum: 2010-08-11
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Ja iba taký pohľad človeka, ktorý teda tu je relatívne krátko, ale aj v minulosti, keď vždycky táto Národná rada hlasovala o zrušení imunity, tak mal som presne takýto pocit, že jednoducho vždy sa nájde nejaká výhovorka, len aby sa tá imunita nezrušila. A teraz aj teda, pán poslanec Číž, predviedol to, že našiel si výhovorku ďalšiu, že je referendum, prečo sa nepočká na to, že keď prebehne referendum, výmysly o tom, že sa navrhuje ten návrh v skrátenom legislatívnom konaní a plus všetky ostatné výmysly predtým. To, že je to spojené zároveň so zrušením imunity sudcov a všetky ostatné výhovorky, vždy to podľa mňa bude iba o tomto a neverím, že táto Národná rada niekedy imunitu zruší.
3. schôdza NR SR - 5. deň - utorok - A. dopoludnia
Dátum: 2010-08-10
Poslanec: Matovič, Igor (SaS)
Druh vystúpenia: Vystúpenie s faktickou poznámkou

56. Pán poslanec Kaliňák, pýtali ste sa ma, či mi nevadí, že predseda parlamentu v tejto chvíli alebo pred chvíľou robí tlačovú besedu k Liberálnemu domu. Vadí mi to. Takisto ako mi vadí, že podpredseda parlamentu Robert Fico od stredy poobede sa tu neukázal, plat berie, ale teda neviem, na základe čoho ho bude brať. A vlastne teda by som sa touto formou, keďže tu neni, ho chcel opýtať, či to považuje za správne. Takisto mi vadí, že celé doobedie je tu sála prázdna, keď sa priblíži fototermín o jedenástej, poslanci SMER-u nabehnú do svojich lavíc, aby boli na fotografiách, aby boli na kamerách natočení, že sú v práci. Ale priznávam, je to takisto aj u súčasných koaličných poslancov. Hovoríte, že by ste chceli, aby sme zverejnili dohodu s obyčajnými ľuďmi, alebo teda medzi nami a SaS-kou. V ten istý deň, ako bola tlačovka, každý jeden novinár ju mal k dispozícii. Je to pár riadkov, nič viac neexistuje. Aby som možno neštandardne povedal niečo. Ja osobne si vás vážim za jednu vec a to je zníženie počtu usmrtených ľudí pri dopravných nehodách, ktoré sa vám podarilo dosiahnuť za posledné štyri roky.